ПРОТОКОЛ № 26
от заседанието на Комисия по правни и институционални въпроси 
към Пленума на Висшия съдебен съвет, проведено на 11 юли 2016 г.

Днес, 11 юли 2016 г., понеделник от 15.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		ЮЛИАНА КОЛЕВА
ЗАМ. ПРЕДСЕДАТЕЛ:	ЮЛИЯ КОВАЧЕВА

ЧЛЕНОВЕ:			СВЕТЛА ПЕТКОВА
					МИХАИЛ КОЖАРЕВ
					КАРОЛИНА НЕДЕЛЧЕВА
					МАГДАЛЕНА ЛАЗАРОВА
					НЕЗАБРАВКА СТОЕВА
					КАЛИН КАЛПАКЧИЕВ

На заседанието присъстват експертните сътрудници на комисията Саша Харитонова –  директор на дирекция „Правна”, Христина Тодорова – директор на дирекция „Международна дейност“ и Мартин Величков – главен експерт – юрисконсулт в дирекция „Правна“.

По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Включва в дневния ред следните допълнителни точки:

- Избор на председател и на заместник председател на Комисията по правни и институционални въпроси.

Д Н Е В Е Н   Р Е Д:

1. ОТНОСНО: Писмо от Министерство на правосъдието относно проект на Закон за изменение и допълнение на Наказателния кодекс и свързаните с него документи.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. Отлага за запознаване от членовете на комисията и изразяване на становище, за следващото заседание.

2. ОТНОСНО: Писмо от главния прокурор относно заявление от Светослав Стойнов – прокурор в Районна прокуратура гр. Варна за участие в конкурс, обявен от Европейската комисия, за позиция „Командирован национален експерт“ в Генерална дирекция „Правосъдие“ към Европейската комисия /JUST.B.1/

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1. Няма наличие на несъвместимост по смисъла на чл. 195, ал. 1, т. 2 от Закона за съдебната власт. 
Възлага на дирекция „Международна дейност“ да изготви отговор по отношение питането за процедурата по предвижване на документите на участниците в конкурс обявен от Европейската комисия, за позиция „Командирован национален експерт“ в Генерална дирекция „Правосъдие“ към Европейската комисия до главния прокурор.
2.2. Решението, ведно с отговора да се изпрати на главния прокурор.

3. ОТНОСНО: Писмо от председателя на Върховния касационен съд относно изплащане на обезщетение по реда на чл. 225 от ЗСВ на проф. Лазар Груев.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

3.1. Поддържа становището на Комисията по правни въпроси по протокол № 34 от 9.11.2015 г., т.2
3.2. Решението по т. 3 да се изпрати на председателя на Върховния касационен съд.

4. ОТНОСНО: Молба от адв. Катя Глушкова и адв. Дани Каназирева – кандидати в конкурс за първоначално назначаване в Апелативен съд – Гражданска колегия относно анулиране на проведения писмен изпит.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1. Извън правомощията на комисията е предприемане на действия по анулиране на проведения писмен изпит в конкурса за първоначално назначаване в Апелативен съд – Гражданска колегия.
4.2. Решението по т. 4 да се изпрати на Съдийската колегия на ВСС, както и на адв. Катя Глушкова и адв. Дани Каназирева.

5. ОТНОСНО: Писмо от Цветомира Велчева – съдия в Районен съд гр. Ловеч относно отказ за определяне на вещо лице - специалист по Кардиология.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

5.1. Писмото от Цветомира Велчева – съдия в Районен съд гр. Ловеч да се предостави на Незабравка Стоев в качеството й на член на работната група, с цел изготвяне на концепция за организацията на дейността на вещите лица.

6. ОТНОСНО: Допълнение към писмо от Благой Порязов – вещо лице – финансово-икономически експертизи, разгледано на заседание на Комисията по правни въпроси на 09.03.2016 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

6.1. Напомня на председателите на Окръжен съд гр. Пловдив и на Апелативен съд гр. Пловдив, че с решение по протокол № 10 от 9.03.2016 г., т. 4 е възложена проверка по обстоятелствата, изложени в писмото на Благой Порязов  с вх. № 94-00-2016/01.03.2016 г., по която се очаква отговор.
6.2. Допълнението към писмото от Благой Порязов да се изпрати на председателите на Окръжен съд гр. Пловдив и на Апелативен съд гр. Пловдив.
6.3. Решението по т. 6 да се изпрати на Благой Порязов, на председателя на Окръжен съд гр. Пловдив и на председателя на Апелативен съд гр. Пловдив.

7. ОТНОСНО: Писмо от председателя на Районен съд гр. Балчик относно сключване на договор за сътрудничество с Центъра за обществена подкрепа гр. Балчик.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

7.1. С оглед на това, че със Закона за закрила на детето са вменени на Дирекция „Социално подпомагане“ определени задължения, председателят на Районен съд гр. Балчик да предостави на комисията информация, както следва:
- Каква е връзката между отдел „Закрила на детето“ към Дирекция „Социално подпомагане“ гр. Балчик и Центъра за обществена подкрепа гр. Балчик?
- На какво основание отдел „Закрила на детето“ към Дирекция „Социално подпомагане“ гр. Балчик възлага извършването на дейност на Центъра за обществена подкрепа гр. Балчик?
- Как се финансира работата на Центъра за обществена подкрепа гр. Балчик?
- Какви конкретни задачи ще бъдат възлагани на специалистите от Центъра за обществена подкрепа гр. Балчик?
- С какви специалисти разполага Центъра за обществена подкрепа гр. Балчик?
Споразумението за сътрудничество между Районен съд гр. Балчик и Центъра за обществена подкрепа гр. Балчик следва да гарантира яснота и конкретно да отговаря на всички въпроси, които комисията поставя.
7.2. Решението по т. 7 да се изпрати на председателя на Районен съд гр. Балчик.

8. ОТНОСНО: Решение на Комисия „Съдебна администрация“ към СК на ВСС по протокол № 22 от 06.07.2016 г., т. 8 относно изплащане на допълнително трудово възнаграждение на съдебен служител при вътрешно съвместяване на функции при длъжности, които не фигурират в щатното разписание.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

8.1. Извън случаите по чл. 259, ал. 1 от Кодекса на труда, допълнителни функции на съдебни служители могат да бъдат възлагани чрез разписването им в длъжностните характеристики, за което не се дължи допълнително трудово възнаграждение.
8.2. Решението по т. 8 да се изпрати на Комисия „Съдебна администрация“ към Съдийската колегия на Висшия съдебен съвет.

9. ОТНОСНО: Препис от искането на Върховния касационен съд за установяване на противоконституционност на чл. 230, ал. 2,3 и 4 и на чл. 166, ал. 3 от Закона за съдебната власт, както и препис от определението на съда от 2 юни 2016 г. по конституционно дело № 6/2016 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

9.1. Възлага на Юлия Ковачева да изготви проект на становище по искането за установяване на противоконституционност на чл. 166, ал. 3 от Закона за съдебната власт, за следващото заседание.

10. ОТНОСНО: Окончателни доклади на проектите на Европейската мрежа на съдебните съвети (ЕМСС) за 2015 – 2016 г.

МОТИВИ:  В периода 2015 – 2016 г. Европейската мрежа на съдебните съвети (ЕМСС) изпълни следните 3 проекта – „Финансиране на съдебната власт”, „Независимост и отчетност на съдебната власт” и „Стандарти VI - Стандарти за представителството на гражданското общество в съдебното управление”. По време на Общото събрание на ЕМСС, проведено в гр. Варшава, Полша в периода 1-3 юни 2016 г., са одобрени и окончателните доклади по трите проекта. 
В тази връзка на горепосочените документи е извършен превод на български език, като същите са публикувани на интернет страницата на ВСС в раздел „Европейска мрежа на съдебните съвети”.  

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

10.1. Предлага на Пленума на Висшия съдебен съвет да ПРИЕМЕ ЗА СВЕДЕНИЕ окончателни доклади на проектите на Европейската мрежа на съдебните съвети (ЕМСС) за 2015 – 2016 г., както следва:
- Финансиране на съдебната система;
- Независимост и отчетност на съдебната власт;
- Съдебни стандарти VI – Стандарти за представителството на гражданското общество в съдебното управление.
10.2. Внася предложението за разглеждане в заседание на Пленума на Висшия съдебен съвет, насрочено за 21.06.2016 г.

11. ОТНОСНО: Писмо от Офиса на Европейската мрежа на съдебните съвети (ЕМСС) за определяне на участници в проектните екипи на ЕМСС за 2016-2017 г.
МОТИВИ:  Във Висшия съдебен съвет е получено писмо от Офиса на Европейската мрежа на съдебните съвети (ЕМСС) за определяне на представители в проектните екипи на ЕМСС за 2016-2017 г. и командироване на участници за участие в първа съвместна среща на екипите по проектите, която ще се проведе в периода 26-27 септември 2016 г. в гр. Рим, Италия. 
Проектите, за които трябва да бъдат определени представители от страна на ВСС са: 
- Проект 1 – Независимост и отчетност & качество на правосъдието – продължение;
- Проект 2 – Алтернативно решаване на спорове и обхват на правомощията на съдиите (ADR and the Judicial Domain)
С цел по-ефективно изпълнение на проектите, в писмото е отправено препоръка да бъде регистриран по един човек от институция за всеки проектен екип.
Крайният срок за регистрация е 12 септември 2016 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

11.1. Предлага на Пленума на Висшия съдебен съвет да ОПРЕДЕЛИ за регистрация в проектните екипи на Европейската мрежа на съдебните съвети  за 2016-2017 г. следните членове на Висшия съдебен съвет:
11.2. По Проект 1 – Независимост и отчетност & качество на правосъдието – продължение, предлага членовете на ВСС, които са взели участие в същия проект предходната година, а именно:
- г-жа Незабравка Стоева – член на Висшия съдебен съвет
- г-жа Юлия Ковачева – член на Висшия съдебен съвет.
11.3. Внася предложението за разглеждане на заседание на Пленума на Висшия съдебен съвет, насрочено за 28.07.2016 г. 

11.4. Предлага на Съдийската колегия на Висшия съдебен съвет да ОПРЕДЕЛИ за регистрация в проектните екипи на Европейската мрежа на съдебните съвети  за 2016-2017 г., по Проект 2 – Алтернативно решаване на спорове и обхват на правомощията на съдиите, следните членове на Висшия съдебен съвет:
………
11.5. Внася предложението за разглеждане на заседание на Съдийската колегия на Висшия съдебен съвет, насрочено за 19.06.2016 г.
11.6. Изпраща преписката на Комисия „Бюджет и финанси“ за сведение и по компетентност.
11.7. След решение на Съдийската колегия на ВСС, Комисията по правни и институционални въпроси ще внесе в Пленума на Висшия съдебен съвет на 28.07.2016 г. решение за командироване на определените лица в първата съвместна среща на проектните екипи, за периода 25-28 септември 2016 г. в гр. Рим, Италия.
Забележка: Съгласно правилата за възстановяване на разходи при участие в дейностите на ЕМСС на всяка държава-членка се възстановяват до 250 евро на 1 участник от всеки проектен екип.

12. ОТНОСНО: Предоставяне на информация по напредъка на изпълнението от страна на Република България на препоръките на Комитета Монивал – Комитет на експертите за оценка на мерките срещу изпирането на пари и финансирането на тероризма към Съвета на Европа (MONEYVAL), във връзка с втория междинен доклад в рамките на Четвъртия оценителен кръг за България.
КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:
12.1. Приема за сведение писмото от Министерство на правосъдието относно напредъка на изпълнението от страна на Република България на препоръките на Комитета Монивал – Комитет на експертите за оценка на мерките срещу изпирането на пари и финансирането на тероризма към Съвета на Европа (MONEYVAL), във връзка с втория междинен доклад в рамките на Четвъртия оценителен кръг за България.
12.2. След получаване и обобщаване на информацията от отдел „Статистически анализ и обработка на данни“, същата да бъде изпратена на Министерство на правосъдието.
ДОПЪЛНИТЕЛНИ ТОЧКИ:
13. ОТНОСНО: Избор на председател и на заместник председател на Комисията по правни и институционални въпроси.
КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

13.1. ИЗБИРА за председател на Комисията по правни институционални въпроси г-жа Юлиана Колева.
13.2. ИЗБИРА за заместник - председател на Комисията по правни институционални въпроси г-жа Юлия Ковачева.
13.3. Заседанията на Комисията по правни и институционални въпроси да се провеждат всеки четвъртък от 13:30 ч. в сградата на Висшия съдебен съвет.

ПРЕДСЕДАТЕЛ
НА КОМИСИЯТА:		     /П/
                          ЮЛИАНА КОЛЕВА